Päämajan tilannetiedoitus 15.12. klo 12 (1939)
Päämajan tilannetiedoitus 15.12. klo 12

M a a v o i m a t

Kannaksella hyökkäsi vihollinen 14.12. kuluessa monessa paikassa kovan tykistötulen ja hyökkäysvaunujen tukemana. Etenkin Punnusjoella seurasi hyökkäys toisensa jälkeen. Ne torjuttiin kaikkialla ja useita hyökkäysvaunuja tuhottiin. Itärajalla on vihollinen ankaran tykistövalmistelun jälkeen hyökännyt Loimolan ja Laatokan välisellä rintamanosalla. mutta lyötiin takaisin. Valtasimme viisi hyökkäysvaunua sekä muuta materiaalia.

Tolvajärvellä joukkomme jatkavat etenemistään. Sotasaalis kasvaa ja 14.12. iltaan mennessä oli tällä suunnalla vallattu yhteensä 15 keskisraskasta hyökkäysvaunua. Suomussalmella ovat joukkomme neljä päivää sisukkaasti taisteltuaan onnistuneet katkaisemaan Suomussalmen kirkolta johtavat tiet. Joukkomme ovat vallanneet Suomussalmen kirkonkylän takaisin ja työntäneet viholkisen Kiantajärven länsipuolelle, jossa osa on joutunut saarroksiin. Muualla tilanteessa ei muutoksia.

M e r i v o i m a t

14.12. pommitti vihollinen taas Koiviston pattereita kaukaa. Turun ulkosaaristossa tapahtuneessa taistelussa vaurioitti rannikkopatterin tuli Gordij-mallista hävittäjää, joka saadun tähystystiedon mukaan lienee uponnut.

I l m a v o i m a t

14.12. suorittivat vihollisen ilmavoimat lentoja pääasiassa Lounais-Suomen saaristoon ja Petsamoon, joiden yhteydessä pommittivat muutamia paikkakuntia. Pommitukset eivät aiheuttaneet vahinkoja. Omat ilmavoimat suorittivat päivän kuluessa lukuisia tiedustelulentoja ja hyökkäyksiä vihollisen rivistöjä ja kolonnia vastaan, jolloin ampuivat tuleen osan eräästä polttoaineitta kuljettavasta kolonnasta.

Talvisodan viiteaineisto